Kúpna zmluva (1) 
Čl. I
Zmluvné strany
1.	Predávajúci: 
INTERAGRO, a.s. Národná ul. č. 28, 010 01 Žilina
IČO, DIČ, IČ DPH
bankové spojenie: Slovenská sporiteľňa, a.s. .................................................
zastúpená Mgr. Petrom Bielikom, predsedom predstavenstva,
zapísaná v obchodnom registri Okresného súdu v Žiline, odd., vo vl. č. ...............................
2.	Kupujúci: 
Jozef Krátky, maliarstvo a natieračstvo, Bernolákova ul. č. 3, 010 01 Žilina,
IČO, DIČ, IČ DPH
bankové spojenie: VÚB Žilina, a.s. ....................................................
osvedčenie o živnostenskom podnikaní reg. č. ..........................................................
Čl. II
Predmet zmluvy
1.	Predávajúci sa zaväzuje dodať kupujúcemu tovar, ktorého množstvo a druh je špecifikovaný v prílohe, ktorá je neoddeliteľnou súčasťou tejto zmluvy.
2.	Kupujúci sa zaväzuje tovar prevziať a zaplatiť kúpnu cenu.
3.	Vlastnícke právo k tovaru prechádza z predávajúceho na kupujúceho až zaplatením kúpnej ceny.
Čl. III
Cena
Kúpna cena je dohodnutá v zmysle zákona o cenách (zákon č. 18/1996 Z. z. v platnom znení) s tým, že podrobná špecifikácia jednotlivých druhov tovaru spolu s určením ceny za jednotlivé položky je neoddeliteľnou súčasťou tejto zmluvy.
Čl. IV
1.	Zmluva sa uzatvára na dobu určitú s dobou plnenia do konca roku 2023.
2.	Dodávka jednotlivých položiek tovaru podľa prílohy č. 1 tejto zmluvy bude realizovaná takto:
a)	prvá dodávka tovaru podľa špecifikácie bude realizovaná do 30. 6. 2023,
b)	ostatné položky podľa špecifikácie v prílohe č. 1 tejto zmluvy do 15. 12. 2023.
Čl. V
Dodacie podmienky
1.	Predávajúci dodá tovar podľa Čl. II tejto zmluvy v termínoch podľa Čl. IV tejto zmluvy vo svojom sklade, v sídle spoločnosti INTERAGRO, a.s., Národná ul. č. 28, Žilina.
2.	Predávajúci je povinný umožniť naloženie tovaru kupujúcemu priamo v uvedenom sklade.
3.	Kupujúci je povinný oznámiť najmenej tri dni vopred predpokladanú dobu naloženia tovaru.
4.	Predávajúci sa zaväzuje, že tovar podľa Čl. II tejto zmluvy bude zabalený a pripravený na naloženie na paletách v deň, ktorý určí kupujúci podľa Čl. IV tejto zmluvy.
Čl. VI
Platobné podmienky
1.	Cena tovaru bude zaplatená na základe faktúr vystavených predávajúcemu tak, že cena bude fakturovaná ku dňu naloženia tovaru s dobou splatnosti 15 dní.
2.	Zmluvné strany si dohodli úroky vo výške 0,5 % z ceny za každý deň omeškania svojej povinnosti.
Čl. VII
Záverečné ustanovenia
1.	Táto zmluva sa vyhotovuje v písomnej forme v štyroch vyhotoveniach a akákoľvek jej zmena môže byť urobená len písomnou formou ako dodatok tejto zmluvy.
2.	Neoddeliteľnou súčasťou tejto zmluvy sú:
a)	príloha č. 1 – špecifikácia tovaru,
b)	príloha č. 2 – cenník jednotlivých položiek.
3.	Ďalšie vzťahy neupravené touto zmluvou sa riadia príslušnými ustanoveniami Obchodného zákonníka.
4.	Zmluvné strany prehlasujú, že si zmluvu prečítali, rozumejú jej, uzatvárajú ju slobodne a bez nátlaku, čo potvrdzujú svojimi podpismi.
Žilina 1. 2. 2024